Na osnovu člana 116 Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18 i 11/19) i člana 43 Statuta Opštine Bar ("Službeni list Crne Gore-Opštinski propisi", br. 37/18) i Pravilnika o bližim uslovima za postavljanje odnosno građenje privremenih objekata, uređaja i opreme ("Sl. list Crne Gore 042/18") , po pribavljenoj saglasnosti Ministarstva održivog razvoja i turizma i Uprave za zaštitu kulturnih dobara, Skupština Opštine Bar, na sjednici održanoj dana 29.03.2019.godine, donijela je

ODLUKU O DONOŠENJU

PROGRAMA GRAĐENJA, POSTAVLJANJA I UKLANJANJA PRIVREMENIH OBJEKATA NA PODRUČJU OPŠTINE BAR

Član 1

Ovom Odlukom donosi se Program građenja, postavljanja i uklanjanja privremenih objekata na području opštine Bar (u daljem tekstu Program privremenih objekata).

Član 2

Program privremenih objekata donosi se za teritoriju opštine Bar, izuzev za područja u zahvatu morskog dobra i nacionalnog parka Skadarsko jezero.

Član 3

Program privremenih objekata donosi se za period od 5 godina.

Član 4

Program privremenih objekata sastoji se iz tekstualnog i grafičkog dijela.

Tekstulni dio sadrži opšte odredbe, ocjenu stanja, opšte urbanističke uslove kao i urbanističke uslove za postavljanje odnosno građenje objekata privremenog karaktera po vrstama objekata, pravila za konzerviranje objekata za period kada se ne koriste, smjernice za sprovođenje Programa. U grafičkom dijelu prikazane su lokacije privremenih objekata po zonama.

**Član 5**

Danom stupanja na snagu ove Odluke prestaje da važi Plan postavljanja privremenih objekata za period 2018.godine do donošenja Programa privremenih objekata („Sl.list CG –opštinski propisi br.55/17 i 09/18) osim iznosa vrijednosti boda utvrđenog u poglavlju V i Odluka o montažnim objektima privremenog karaktera („Sl.list CG –opštinski propisi br.53/16), osim članova 34, 35, 37,38,39 u poglavlju **V – Davanje u zakup zemljišta u svojini opštine** i clanova 40, 41,42,43, 44, 45, 46 i 48 u poglavlju **VI – Mjerila, visina, način i rokovi plaćanja lokalne komunalne takse za postavljanje privremenih objekata**, koje će se primjenjivati do donošenja nove odluke o lokalnim komunalnim taksama.

**Član 6**

Lokalnu komunalnu taksu utvrdjuje organ lokalne uprave nadlezan za poslove lokalnih prihoda.

**Član 7**

Ova Odluka stupa na snagu osmog dana od dana objavljivanja u „Službenom Listu CG – opštinski propisi“.

**Broj: 030-123**

**Bar,29.03.2019. godine**

**SKUPŠTINA OPŠTINE BAR**

  **PREDSJEDNIK,**

 **Mićo Orlandić s.r.**